CELEX: 62011TN0361
Language: el
Date: 2011-07-06 00:00:00
Title: Υπόθεση T-361/11: Προσφυγή της 6ης Ιουλίου 2011 — Hand Held Products κατά ΓΕΕΑ — Orange Brand Services (DOLPHIN)

10.9.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 269/53
            
         Προσφυγή της 6ης Ιουλίου 2011 — Hand Held Products κατά ΓΕΕΑ — Orange Brand Services (DOLPHIN)
   (Υπόθεση T-361/11)
   2011/C 269/117
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Hand Held Products, Inc. (Wilmington, Ηνωμένες Πολιτείες) (εκπρόσωποι: J. Güell Serra και M. Curell Aguilà, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Orange Brand Services Ltd (Bristol, Ηνωμένο Βασίλειο)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει μερικώς την απόφαση του τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 6ης Απριλίου 2011 στην υπόθεση R 1443/2010-1, και να απορρίψει την αίτηση καταχωρίσεως κοινοτικού σήματος υπ’ αριθ. 5046231· και
            
         
               —
            
            
               να καταδικάσει το καθού στα δικαστικά έξοδα.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: H αντίδικος ενώπιον του τμήματος προσφυγών
   
      Σήμα προς καταχώριση: Το λεκτικό σήμα «DOLPHIN», μεταξύ άλλων, για προϊόντα της κλάσεως 9 — Καταχωρισμένο κοινοτικό σήμα υπ’ αριθ. 5046231
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν σήμα ή σημείο: Καταχωρισμένο υπ’ αριθ. 936229 κοινοτικό λεκτικό σήμα «DOLPHIN», για προϊόντα της κλάσεως 9
   
      Απόφαση του τμήματος ανακοπών: Δέχθηκε την ανακοπή ως προς ορισμένα από τα επίμαχα προϊόντα
   
      Απόφαση του τμήματος προσφυγών: Μερική ακύρωση της αποφάσεως του τμήματος ανακοπών
   
      Προβαλλόμενοι λόγοι: Παράβαση του άρθρου 8, παράγραφος 1, στοιχείο β', του κανονισμού 207/2009 του Συμβουλίου, δεδομένου ότι το τμήμα προσφυγών παρέλειψε να προβεί σε ανάλυση των κρίσιμων στοιχείων και απέρριψε την ανακοπή με το σκεπτικό ότι τα προϊόντα είναι διαφορετικά, προβάλλοντας αμελητέες διαφορές μεταξύ τους, και υποτιμώντας κατά τη συγκριτική ανάλυση το πανομοιότυπο των σημείων «DOLPHIN».